A4-0377/96

Πρόταση οδηγίας του Ευρωπαϊκού Κοινοβουλίου και του Συμβουλίου περί τροποποίησης των οδηγιών του Συμβουλίου 74/150/ΕΟΚ, 74/151/ΕΟΚ, 74/152/ΕΟΚ, 74/346/ΕΟΚ, 74/347/ΕΟΚ, 75/321/ΕΟΚ, 75/322/ΕΟΚ, 76/432/ΕΟΚ, 76/763/ΕΟΚ, 77/311/ΕΟΚ, 77/537/ΕΟΚ, 78/764/ΕΟΚ, 78/933/ΕΟΚ, 79/532/ΕΟΚ, 79/533/ΕΟΚ, 80/720/ΕΟΚ, 86/297/ΕΟΚ, 86/415/ΕΟΚ και 89/173/ΕΟΚ σχετικά με τη μεγίστη εκ κατασκευής ταχύτητα των τροχοφόρων γεωργικών ή δασικών ελκυστήρων (COM(96)0196 - C4-0301/96 - 96/0129(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

εκτιμώντας ότι είναι αναγκαίο να βελτιωθούν και να εναρμονισθούν όλες οι πτυχές ασφάλειας, όπως η τοποθέτηση ζωνών ασφαλείας,

(Τροπολογία 2)

Αιτιολογική σκέψη 5β (νέα)

>Κείμενο μετά την ψηφοφορία στο ΕΚ>

εκτιμώντας ότι θα πρέπει να εξεταστεί από τα κράτη μέλη η ανάγκη για την εισαγωγή τακτικών τεχνικών ελέγχων για τους ελκυστήρες,

(Τροπολογία 3)

Αιτιολογική σκέψη 5γ (νέα)

>Κείμενο μετά την ψηφοφορία στο ΕΚ>

εκτιμώντας ότι οι ρυπαντικές ουσίες ελκυστήρων θα πρέπει να αποτελέσουν αντικείμενο μελλοντικής κοινοτικής νομοθεσίας

(Τροπολογία 4)

AΡΘΡΟ 1α (νέο)

>Κείμενο μετά την ψηφοφορία στο ΕΚ>

Άρθρο 1α

Κανένα κράτος μέλος δεν έχει το δικαίωμα να αρνηθεί τη χορήγηση μιας έγκρισης κοινοτικού τύπου για ένα είδος οχήματος το οποίο πληροί τους όρους της οδηγίας αυτής.

Κανένα κράτος μέλος δεν δικαιούται να αρνηθεί την χορήγηση έγκρισης εθνικού τύπου για κάποιο όχημα ή να απαγορεύσει την πώληση, την καταχώρηση ή την θέση σε λειτουργία ή χρήση ενός οχήματος που πληροί τους όρους του άρθρου 2 της οδηγίας 74/150/ΕΟΚ, εφόσον η εκ κατασκευής ταχύτητά του δεν υπερβαίνει τα 40 χιλιόμετρα την ώρα, και εφόσον πληροί τους τεχνικούς όρους της οδηγίας αυτής.

Τα κράτη μέλη έχουν το δικαίωμα να αρνηθούν τη χορήγηση εθνικής έγκρισης, την πώληση, την καταχώρηση ή την θέση σε λειτουργία ή χρήση οχήματος που πληροί τους όρους του άρθρου 2 της οδηγίας 74/150/ΕΟΚ, εφόσον η εκ κατασκευής ταχύτητά του είναι μεγαλύτερη των 40 χιλιομέτρων την ώρα. Ωστόσο, σε περίπτωση που οι εθνικοί κανόνες του κράτους μέλους επιτρέπουν τη χρήση οχημάτων που πληρούν τις προϋποθέσεις του άρθρου 2 της οδηγίας 74/150/ΕΟΚ και έχουν εκ κατασκευής ταχύτητα ανώτερη των 40 χιλιομέτρων την ώρα, τα κράτη μέλη δεν έχουν την δυνατότητα να αρνηθούν την χορήγηση έγκρισης εθνικού τύπου, την πώληση, την καταχώρηση ή την θέση σε υπηρεσία ή χρήση όταν το όχημα πληροί τους τεχνικούς όρους της οδηγίας.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου περί τροποποίησης των οδηγιών του Συμβουλίου 74/150/CEE, 74/151/CEE, 74/152/CEE, 74/346/CEE, 74/347/CEE, 75/321/CEE, 75/322/CEE, 76/432/CEE, 76/763/CEE, 77/311/CEE, 77/537/CEE, 78/764/CEE, 78/933/CEE, 79/532/CEE, 79/533/CEE, 80/720/CEE, 86/297/CEE, 86/415/CEE και 89/173/CEE σχετικά με τη μεγίστη εκ κατασκευής ταχύτητα των τροχοφόρων γεωργικών ή δασικών ελκυστήρων (COM(96)0196 C4-0301/96 - 96/0129(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM(96)0196 - 96/0129(COD)) ((ΕΕ C 186, 26.6.1996, σελ. 11)),

- έχοντας υπόψη το άρθρο 189 Β, παράγραφος 2 και το άρθρο 100 Α της Συνθήκης ΕΚ σύμφωνα με το οποίο η Επιτροπή υπέβαλε την πρόταση στο Κοινοβούλιο (C4-0301/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Γεωργίας και Ανάπτυξης της Υπαίθρου (A4-0377/96),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά, και ζητεί να αρχίσει η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.